ਜੇਮਸ ਫ਼ੌਕਨਰ (ਕ੍ਰਿਕਟ ਖਿਡਾਰੀ)
ਜੇਮਸ ਪੀਟਰ ਫ਼ੌਕਨਰ (ਜਨਮ 29 ਅਪਰੈਲ 1990) ਇੱਕ ਆਸਟਰੇਲੀਆਈ ਕ੍ਰਿਕਟਰ ਹੈ ਜਿਹੜਾ ਕਿ ਤਸਮਾਨੀਆ ਲਈ ਖੇਡਦਾ ਹੈ। ਉਹ ਆਸਟਰੇਲੀਆ ਲਈ ਅੰਤਰਰਾਸ਼ਟਰੀ ਕ੍ਰਿਕਟ ਵੀ ਖੇਡਦਾ ਹੈ। ਫ਼ੌਕਨਰ ਇੱਕ ਆਲ-ਰਾਊਂਡਰ ਹੈ, ਜੋ ਕਿ ਮਧਿਅਮ ਤੇਜ਼ ਗੇਂਦਬਾਜ਼ੀ ਦੇ ਨਾਲ-ਨਾਲ ਸੱਜੇ ਹੱਥ ਦਾ ਬਹੁਤ ਵਧੀਆ ਬੱਲੇਬਾਜ਼ ਵੀ ਹੈ। ਫ਼ੌਕਨਰ ਵਧੀਆ ਗੇਂਦਬਾਜ਼ੀ ਕਰਕੇ ਆਪਣੀ ਟੀਮ ਲਈ ਵਿਕਟਾਂ ਪ੍ਰਾਪਤ ਵੀ ਕਰਦਾ ਹੈ ਅਤੇ ਹੇਠਲੇ ਕ੍ਰਮ ਵਿੱਚ ਤੇਜ਼ ਬੱਲੇਬਾਜ਼ੀ ਕਰਕੇ ਪਾਰੀ ਦੇ ਅੰਤ ਵਿੱਚ ਕੁਝ ਅਹਿਮ ਦੌੜਾਂ ਜੋੜਦਾ ਹੈ, ਜਿਸ ਕਰਕੇ ਉਸਨੂੰ ਦਿ ਫ਼ਿਨਿਸ਼ਰ ਵੀ ਕਿਹਾ ਜਾਂਦਾ ਹੈ। 2010-11 ਵਿੱਚ ਸ਼ੈਫ਼ੀਲਡ ਸ਼ੈਸਨ ਵਿੱਚ ਉਸਨੇ 17.72 ਦੀ ਔਸਤ ਤੇ 300 ਰਨ ਦੇ ਕੇ 30 ਵਿਕਟਾਂ ਲਈਆਂ ਸਨ।